Etliche Joahr nåch de eafoigreichn Parodien Der gefühlvolle Kerckermeister (1832), Zampa der Tagdieb (1832), Robert der Teuxel (1833) und Weder Lorbeerbaum noch Bettelstab (1835) håt da Nestroy mit Martha oder Die Mischmonder Markt-Mägde-Miethung (1848) no amoi so wås vasuacht. Aum 13.xa0März 1849 woa daunn de Easchtauffüahrung von Judith und Holofernes, ana Peasiflasch von da Tragödi Judith vom Friedrich Hebbel. Des Hebbel-Drama woar in Berlin und Hamburg unhamlich eafoigreich gwesn und aa in Wean håts a große Zuastimmung gfundn – de des miletärisch-höidnhåfte parodierate Veaseaun vom Nestroys woa net wenicha beliabt. Insgesaumt håts des Weak zum Nestroy seine Lebzeitn auf 67xa0Auffüahrungan bråcht.